Japanski slagverksleikarinn og tónskáldið , Stomu Yamash´ta sneri á sínum tíma baki við frægð og frama á vesturlöndum og hvarf inn í heim Zen heimspeki og hugleiðslu í einu af hofum Kyoto . Í kjölfarið þróaði hann afar sérstakan tónlistarheim í gegnum syngjandi steina , sem fluttir voru frá lítilli eyju utan Japansstrandar og höggnir til af miklu listfengi . Hljóðmögnun var unnin á vísindalegan hátt og sérstakir hljóðnemar hannaðir , sem gátu numið hinn margbreytilega yfirtóna-heim steinanna . Sverrir Guðjónsson kontratenor hefur frumflutt fjölda tónverka og ópera sem sérstaklega voru samin með raddsvið hans í huga . Á undanförnum árum hefur hann í auknum mæli tekið þátt í spunakenndum verkefnum , þar sem þanþol raddarinnar er kannað til hins ýtrasta . Samstarf þessara tveggja listamanna hófst í kjölfar sýningarinnar , “ Legends in Icelandic Music “ , í boði Min-on Concert Association undir listrænni stjórn Sverris , sem sýnd var fyrir fullu húsi í 15 japönskum borgum ( ca. 30.000 áhorfendur ) . Stomu og Sverrir eru vinir og hafa þekkst í mörg ár . Myndin sýnir okkur tvo listamenn sem takast á við tónlitarsköpun sem byggir á þeim sérstöku kröftum sem þeir leiða saman ; syngjandi steinar sem Stomu vinnur af vísindalegri nákvæmni og hin sérstaka rödd Sverris . Tónverkið byggir á ferðalagi og þróun lífs í gegnum ímyndað völundarhús , sem tengir saman fortíð , nútíð , framtíð . Hin svonefnda “ labirynth “ eða “ mandala “ býr yfir leyndardómum sem fylgt hafa manninum í gegnum aldirnar . Vegferðin er mörkuð og leiðir okkur hægt og bítandi að miðju orkusviðs , sem er upphaf og endir alls . Gengið í hljóði Walking on Sound er samvinnuverkefni Seylunnar og franska kvikmynda-fyrirtækisins Les Films d'iCi í París . Leikstjóri og handritshöfundur er Jacques Debs . Fransk-þýska sjónvarpsstöðin Arte fjármagnaði stærstan hluta framleiðslunnar Frumsýnd í nóvember 2010 Verkefnið var styrkt af Iðnaðarráðuneytinu , Scandinavia - Japan Sasakawa Foundation og Kvikmyndamiðstöð Íslands . Ráðgjafi var Gréta Ólafsdóttir Sýnishorn úr myndinni Ljósmyndin er tekin við Fláajökul Ef stiklan birtist ekki smellið þá á „ reload page “